Eesti vanasõnade akadeemilises väljaandes (EV 2138) täpselt sellises sõnastuses teksti pole. Võiks arvata, et see on mingi mitte-rahvaehtsaks loetud otsetõlge vene vanasõnast Vek živi - vek utšiss.  Kindlasti on ütlus ise nii Haljala kandi kui ka laia rahvusvahelise levikuga vanasõna: tuntud sh kõigil  läänemeresoome rahvastel, samuti slaavi, balti, germaani (vt Proverbia septentrionalia nr 20) jpt rahvastel. Gyula Paczolay andmeil (European Proverbs nr 31) vähemalt 45 Euroopa keeles. Tuleb ette juba antiikallikates. Kust kuhu täpselt selle ränd on ajalooliselt kulgenud, on asja spetsiaalselt uurimata võimatu öelda.  Arvo Krikmann, Eesti Kirjandusmuuseumi teadur